./data/phi2331/phi018/phi2331.phi018.perseus-lat2.xml
David Magie
Thrasybulus mathematicus illi amicissimus fuit  qui cum ei dixisset necessitatem esse ut gladio barbarico periret, primo laetatus est, quod sibi mortem bellicam et imperatoriam crederetinminere; deinde disputavit ostenditque optimos quosque violenta morte consumptos, cum diceret ipsum Alexandrum, cuius nomen teneret, Pompeium, Caesarem, Demosthenem, Tullium et ceteros insignesviros qui non quieta morte oppetissent  tantumque animi habuit, ut putaret se diis comparandum, si inbello periret, sed res eum fefellit; nam et gladio barbarico et scurrae barbari manu, verum non in bello, sed belli tempore, periit